cyanic-selkie/wikianc huggingface dataset:
பள்ளவள்ளி ஊராட்சி
பள்ளவள்ளி ஊராட்சி (Pallavalli Gram Panchayat), தமிழ்நாட்டின் திருப்பத்தூர் மாவட்டத்தில் உள்ள திருப்பத்தூர் வட்டத்தில் அமைந்துள்ளது. இந்த ஊராட்சி, வாணியம்பாடி சட்டமன்றத் தொகுதிக்கும் வேலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3412 பேர் ஆவர். இவர்களில் பெண்கள் 1715 பேரும் ஆண்கள் 1697 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:திருப்பத்தூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கெங்கம்பூண்டி ஊராட்சி
கெங்கம்பூண்டி ஊராட்சி (Gengampoondi Gram Panchayat), தமிழ்நாட்டின் திருவண்ணாமலை மாவட்டத்தில் உள்ள தெள்ளார் வட்டாரத்தில் அமைந்துள்ளது. இந்த ஊராட்சி, வந்தவாசி சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 968 ஆகும். இவர்களில் பெண்கள் 506 பேரும் ஆண்கள் 462 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அரோங், கார் நிகோபார்
அரோங் (Arong) என்பது இந்தியாவின் ஒன்றியப் பகுதியான அந்தமான் நிக்கோபார் தீவுகளிலுள்ள நிகோபார் மாவட்டத்தில் இருக்கும் ஒரு கிராமம் ஆகும். இது கார் நிகோபார் தாலுக்காவில் அமைந்துள்ளது.
மேற்கோள்கள்
பகுப்பு:கார் நிகோபார் வட்டத்திலுள்ள கிராமங்கள்
முகசெயலி
முகசெயலி (FaceApp )என்பது திறன்பேசிகளில் பயன்படுத்தப்படும் ஒரு செயலி ஆகும். ஆண்ட்ராய்டு மற்றும் ஐஓஎஸ் இயங்குதளங்களில் பயன்படுத்தப்படும் இந்தச் செயலி  வயர்லஸ் லேப் எனும் உருசிய நிறுவனத்தால் உருவாக்கப்பட்டது. செயற்கை அறிவுத்திறன் மூலமாக புகைப்படங்களை சிரிப்பது போலவும், இளமையாக அல்லது முதுமையாகவோ மற்றும் பாலினங்களை மாற்றம் செய்யவும் இயலும்.
வசதிகள்
முகசெயலி செயலியானது சனவரி 2017 இல் ஐஓஎஸ் இயங்குதளத்திலும் பெப்ரவரி 2017 இல் ஆண்ட்ராய்டு இயங்குதளத்திலும் செயல்பாட்டிற்கு வந்தது. இதில் உள்ள பல இடப்புகளின் மூலமாக புகைப்படங்களில் சிரிப்பு, முடியின் வண்ணத்தினை மாற்றுதல், சிகை அலங்காரம், கண்ணாடி அணிவது, மீசை, தாடி மற்றும் வயதினைக் குறைப்பது அல்லது கூட்டுவது போன்ற பல மாற்றங்களைச் செய்ய இயலும். பச்சை குத்துதல், நிறச்சரிவு, மங்கலாக்குதல் போன்ற வடிகட்டுகளையும் செய்ய இயலும்.
வெளியிணைப்புகள்
அதிகாரப்பூர்வ வலைத்தளம் பகுப்பு:ஆண்ட்ராய்டு மென்பொருட்கள் பகுப்பு:ஐஓஎஸ் மென்பொருட்கள் பகுப்பு:செயலிகள்
ராபின் ஹகின்ஸ்
ராபின் ஹகின்ஸ்  (Robin Huggins , பிறப்பு: ஏப்ரல் 18 1947), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு ஏ-தர துடுப்பாட்டப் போட்டிகளில் கலந்து கொண்டுள்ளார். 1982-1985 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
வெளி இணைப்பு
ராபின் ஹகின்ஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 21, 2011.
பிரிவு (வகைப்பாட்டியல்)
172px|right பிரிவு (section; sectio) என்பது உயிரியலில்தாவரவியல் மற்றும் விலங்கியல் ஆகியவற்றில் வேறுபடும்விதமாகப் பயன்படுத்தப்படும் பெயரீட்டுத் தரநிலை ஆகும்.
தாவரவியலில்
தாவரங்களுக்குள் (தாவரங்கள்), 'பிரிவு' என்பது பேரினத்திற்குக் கீழே உள்ள தாவரவியல் தரவரிசையைக் குறிக்கிறது. ஆனால் சிற்றினங்களுக்கு மேலே உள்ளது:
விலங்கியல்
விலங்கினங்களுக்குள் (விலங்குகள்), 'பிரிவு' என்பது வரிசைக்குக் கீழே உள்ள விலங்கியல் தரவரிசையைக் குறிக்கிறது, ஆனால் குடும்பத்திற்கு மேலே உள்ளது.
பாக்டீரியாவியல்
பாக்டீரியாவுக்கான பன்னாட்டு பெயரிடல் குறியீடு, துணையினத்திற்கும் சிற்றினங்களுக்கும் (தாவரவியலில் உள்ளதைப் போல) இடையே தரவரிசை முறைசாரா ஒன்று என்று கூறுகிறது.
மேற்கோள்கள்
பகுப்பு:விலங்கியல் பெயரீடு பகுப்பு:தாவர வகைப்பாட்டியல் பகுப்பு:தாவரவியல் பெயரீடு
நாரணம்மாள்புரம்
நாரணம்மாள்புரம் (ஆங்கிலம்:Naranammalpuram), இந்தியாவின் தமிழ்நாடு மாநிலத்தில் அமைந்துள்ள திருநெல்வேலி மாவட்டம், திருநெல்வேலி வட்டத்தில் இருக்கும் ஒரு பேரூராட்சி ஆகும். இது 5 வருவாய் கிராமங்களையும், ஆறு குக்கிராமங்களையும் கொண்டது.
முப்புள்ளி (தமிழ் நடை)
நல்ல தமிழில் எழுத விரும்புவோர் அதற்கேற்ற தமிழ் நடையைக் கையாளல் வேண்டும். மொழி நடை என்பது ஒழுங்கான அமைப்பில் எழுதுவதற்கான நெறிமுறையைக் குறிக்கும்.
நாரணம்மாள்புரம்
பேரூராட்சியின் அமைப்பு
18.13 சகிமீ பரப்பும், 15 வார்டுகளும், 62    தெருக்களும் கொண்ட இப்பேரூராட்சி  திருநெல்வேலி (சட்டமன்றத் தொகுதி)க்கும், திருநெல்வேலி மக்களவைத் தொகுதிக்கும் உட்பட்டது.
முப்புள்ளி (தமிழ் நடை)
இத்தகைய நெறிமுறையில் நிறுத்தக்குறிகள் (punctuation marks) பெரும் பங்கு வகிக்கின்றன. இவை பேச்சின் ஒலிப்பு வேறுபாடுகளை உரைநடையில் காட்டவும், செய்திப் பரிமாற்றத்தில் குழப்பம் ஏற்படாமல் தவிர்க்கவும், கருத்துத் தெளிவு துலங்கவும், படிப்பவரின் அக்கறையை தேவைப்படும் இடங்களுக்கு எடுத்துச் செல்லவும் பயன்படும் குறிகளாகும்.
நிறுத்தக்குறிகளுள் புள்ளி என்பது அடிப்படையானது. அது கால்புள்ளி (comma), அரைப்புள்ளி (semicolon), முக்கால்புள்ளி (colon), முற்றுப்புள்ளி (full stop), புள்ளி (point), முப்புள்ளி (ellipsis) என்று வேறுபடுத்தப்பட்டு எழுத்தில் கையாளப்படுகிறது.
நாரணம்மாள்புரம்
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி                4580 வீடுகளும், 17094 மக்கள்தொகையும் கொண்டது.
முப்புள்ளி (தமிழ் நடை)
முப்புள்ளி (...)
மூன்று புள்ளிகளாலாகிய முப்புள்ளி (ஆங்கிலத்தில் ellipsis; கிரேக்க மூலம்: ἔλλειψις, élleipsis = "விடுபட்டது") கீழ்வருவனவற்றைக் குறிக்கப் பயன்படுகிறது:
நாரணம்மாள்புரம்
ஆதாரங்கள்
பகுப்பு:திருநெல்வேலி மாவட்டத்தில் உள்ள பேரூராட்சிகள்
முப்புள்ளி (தமிழ் நடை)
சான்றுகள்
1) இந்திய மொழிகளின் நடுவண் நிறுவனம் (மைசூர்), மொழி அறக்கட்டளை (சென்னை), தமிழ்ப் பல்கலைக்கழகம் (தஞ்சாவூர்), தமிழ் நடைக் கையேடு, சென்னை: அடையாளம், 2004.
பகுப்பு:தமிழ் நடை பகுப்பு:நிறுத்தக்குறிகள் பகுப்பு:தமிழ் உரைநடை
தென்னம்பாடி ஊராட்சி
தென்னம்பாடி ஊராட்சி (Thennambadi Gram Panchayat), தமிழ்நாட்டின் புதுக்கோட்டை மாவட்டத்தில் உள்ள விராலிமலை வட்டாரத்தில் அமைந்துள்ளது. இந்த ஊராட்சி, விராலிமலை சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1840 ஆகும். இவர்களில் பெண்கள் 929 பேரும் ஆண்கள் 911 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
எசுடான்லி கோ
எசுடான்லி கோ அங்-சன் (何鴻燊) (பிறப்பு 25 நவம்பர் 1921 – 26 மே 2020) இவர் ஒரு ஆங்காங்-மக்காவ் வணிக தொழிலதிபர், முதலீட்டாளர் மற்றும் கொடையாளர். கிராண்ட் லிஸ்போவா உட்பட மக்காவில் பத்தொன்பது சூதாட்ட விடுதிகளை வைத்திருக்கும் எஸ்.ஜே.எம் ஹோல்டிங்ஸின் நிறுவனரும், தலைவரும் ஆவார். 75 ஆண்டுகளாக மக்காவ் சூதாட்டத் துறையில் இவர் வைத்திருந்த அரசாங்கத்தால் வழங்கப்பட்ட ஏகபோகத்தை பிரதிபலிக்கும் வகையில் கோ காட்பாதர் மற்றும் சூதாட்ட மன்னர் என்று செல்லப்பெயர் பெற்றார். இவரது நான்காவது மனைவி ஏஞ்சலா இலியோங்  எஸ்.ஜே.எம் கோல்டிங்சின் நிர்வாக இயக்குநராக உள்ள இவரது மகள் பான்சி கோ மற்றும் மகன் இலாரன்ஸ் கோ  இவர்கள் சிட்டி ஆஃப் ட்ரீம்ஸ் உரிமையாளர்கள் ஆவர்.
தென்னம்பாடி ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:புதுக்கோட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
எசுடான்லி கோ
கோ சூன் தக் கோல்டிங்சின் நிறுவனரும், தலைவருமாவார். இதன் மூலம் பொழுதுபோக்கு, சுற்றுலா, கப்பல் போக்குவரத்து, அசையாச் சொத்து வணிகம், வங்கி மற்றும் விமான போக்குவரத்து உள்ளிட்ட பல வகையான வணிகங்களை மேகொண்டுள்ளார். இவரது வணிகங்கள் மக்காவுவின் தொழிலாளர்களில் நான்கில் ஒரு பங்கைப் பயன்படுத்துகின்றனர் என்று மதிப்பிடப்பட்டுள்ளது.
ஆங்காங், மக்காவு தவிர, சீனா, போர்ச்சுகல், வட கொரியா ஆகிய நாடுகளிலும் இவர் முதலீடு செய்துள்ளார். வியட்நாம், பிலிப்பைன்ஸ், மொசாம்பிக், இந்தோனேசியா மற்றும் கிழக்கு திமோர் ஆகிய இடங்களில் சூதாட்ட விடுதிகளை நடத்தி வந்தார்.
கோ ஆசியாவில் ஒரு தொழில் முனைவோராகவும் உள்ளார். மேலும் ஆங்காங் மற்றும் மக்காவுவில் உள்ள பல நிறுவனங்களில் பல முக்கிய பதவிகளை வகித்துள்ளார். ஆங்காங்கின் அசையாச் சொத்து வணிகம் மற்றும் வணிக மேம்பாடு குறித்த அவரது கருத்துகள் மற்றும் அறிக்கைகள் சந்தையில் கணிசமான அளவைக் கொண்டுள்ளன. கடந்த சில ஆண்டுகளில், மக்காவ் கேசினோவின் உரிமைக்காக அவர் தனது சொந்த சகோதரி வின்னி கோ மேல் வழக்குத் தொடர்ந்தார். ஜூலை 2009 இல் ஒரு பக்கவாதத்தால் பாதிக்கப்பட்டு, நீண்ட காலமாக மீண்டு வந்த கோ எசுடான்லி, 2010 ஆம் ஆண்டின் பிற்பகுதியில் தனது நிதி சாம்ராஜ்யத்தின் மீதான தனது பிடியை தனது பல்வேறு மனைவிகளுக்கும் குழந்தைகளுக்கும் பகிர்ந்தளிக்க நடவடிக்கைகளைத் தொடங்கினார்.
கல்வி
கோ ஆங்காங்கின் குயின்ஸ் கல்லூரியில் படித்தார், அங்கு அவர் டி வகுப்பில் பயின்றார். அப்போதைய ஆங்காங் வகுப்பு அமைப்பில் மிகக் குறைந்த வகுப்பு நிலை மற்றும் திருப்தியற்ற கல்வி முடிவுகளின் காரணமாக. அவர் தனது சமூக அந்தஸ்தை மேம்படுத்துவதற்கான ஒரே வழி உறுதியான படிப்பு என்பதை உணர்ந்த பிறகு, அவரது கடின உழைப்புக்கு பலன் கிடைத்தது. மேலும் அவருக்கு கொங்காங் பல்கலைக்கழகத்தில் உதவித்தொகை கிடைத்தது. டி வகுப்பிலிருந்து பல்கலைக்கழக உதவித்தொகை பெறப்பட்ட முதல் மாணவர் என்ற பெருமையைப் பெற்றார். இரண்டாம் உலகப் போர் வெடித்ததால் அவரது பல்கலைக்கழக ஆய்வுகள் குறைக்கப்பட்டன. 1942 இல், அவர் ஜப்பானியர்களிடமிருந்து தப்பி மக்காவுவில் குடியேறினார்.
அரசியல்
1987 ஆம் ஆண்டில், 1999 இல் மக்காவுவை சீனாவுக்குத் திரும்ப ஒப்படைக்க போர்த்துக்கல் ஒப்புக்கொண்டது. கோ இதற்கான கூட்டு ஆலோசனைக் குழுவில் பங்கேற்றார். அவர் சீன மக்கள் அரசியல் ஆலோசனை மாநாட்டின் 9 வது தேசியக் குழுவின் நிலைக்குழு உறுப்பினராக உள்ளார்.
தனிப்பட்ட வாழ்க்கை
பல ஆண்டுகளாக, நடனம் கோவின் விருப்பமான பொழுதுபோக்குகளில் ஒன்றாகும், தாங்கோ, சா-சா-சா மற்றும் வால்ட்ஸ் ஆகியவற்றில் சிறந்து விளங்குகிறார். அவர் அடிக்கடி தொலைக்காட்சி தொண்டு நிதி சேகரிப்பாளர்களுக்காக நடனமாடினார் மற்றும் ஆங்காங் மற்றும் மக்காவுவில் பல நடன நிகழ்ச்சிகளுக்கு நிதியுதவி செய்துள்ளார், இதில் ஆங்காங் கலை விழா மற்றும் மக்காவ் கலை விழா உட்பட நடனக் கலையை ஊக்குவித்தார். சர்வதேச புகழ்பெற்ற நடனக் குழுக்களான சீனாவின் தேசிய பாலே போன்றவற்றை ஹாங்காங் மற்றும் மக்காவில் நிகழ்ச்சிகளுக்கு அழைத்திருக்கிறார். ஹோ ஹாங்காங் பாலே, சர்வதேச நடன ஆசிரியர்கள் சங்கத்தின் புரவலர் ஆவார்.
ஜூலை 2009 இன் பிற்பகுதியில், மூளை அறுவை சிகிச்சை செய்து கொண்டார். ஏழு மாதங்களுக்கு கோ ஆங்காங் அட்வென்டிஸ்ட் மருத்துவமனை, பின்னர், ஆங்காங் சானடோரியம் மருத்துவமனையின்  கவனிப்பிலிருந்தார்.
சீன இறையாண்மைக்கு மக்காவ் திரும்பிய 10 வது ஆண்டு நிறைவை முன்னிட்டு சீன அதிபர் கூ சிந்தாவோவைச் சந்திக்க மக்காவுக்குச் சென்றபோது. ஹோ 6 மார்ச் 2010 அன்று ஆங்காங் சானடோரியம் மற்றும் மருத்துவமனையிலிருந்து வெளியேற்றப்பட்டார், பின்னர் சக்கர நாற்காலியைப் பயன்படுத்தினார்.
குறிப்புகள்
பகுப்பு:1921 பிறப்புகள் பகுப்பு:2020 இறப்புகள் பகுப்பு:சீன மொழி வார்த்தைகளைக் கொண்ட கட்டுரைகள் பகுப்பு:மக்காவ்
1910கள்
thumb|டைட்டானிக் அட்லாண்டிக் கடலில் மூழ்கியது 1910கள் என்றழைக்கப்படும் பத்தாண்டு காலம் 1910ஆம் ஆண்டு துவங்கி 1919-இல் முடிவடைந்தது.
1910களில் ஐரோப்பிய நாடுகள் தமது இராணுவத்தை மேலும் பலமாக்குவதில் பெருமளவில் ஈடுபட்டன. ஜூன் 28, 1914இல் ஆஸ்திரியாவின் முடிக்குரிய இளவரசர் பிரான்ஸ் ஃபேர்டினன்ட் சேர்பியாவில் கொல்லப்பட்டமை மற்றும் முதலாம் உலகப் போர் ஐரோப்பாவில் தொடங்கியதும் குறிப்பிடத்தக்க நிகழ்வுகளாகும். இது பின்னர் உலகின் ஏனைய நாடுகளுக்கும் பரவியது. நவம்பர் 1918இல் போர் முடிவடைந்தது. உலகப் போர் காரணமாகப் பழைய முடியாட்சிகள் பல முடிவுக்கு வந்தன. ரஷ்யாவின் சார் மன்னன் இரண்டாம் நிக்கலாஸ் மற்றும் அவரது குடும்பத்தினர் மிகவும் கொடூரமான முறையில் ரஷ்யப் புரட்சியாளர்களினால் கொல்லப்பட்டு ரஷ்யா கம்யூனிச நாடாகியது.
மேற்கோள்கள்
பகுப்பு:இருபதாம் நூற்றாண்டு
சுரசன்கள்
சுரசன்கள் (மஞ்சூ: jušen; சீனம்: 女真, Nǚzhēn, [nỳ.ʈʂə́n]) என்பவர்கள் ஒரு துங்குசிக் இன மக்கள் ஆவர். இவர்கள் கி.பி. 1630 வரை மஞ்சூரியாவில் வழ்ந்தவர்கள் ஆவர். அதன் பின்னர் இவர்கள் தங்கள் அண்டை இனத்தாருடன் சேர்த்து மஞ்சூ இனத்தவர் என்று அழைக்கப்பட்டனர். சுரசன்கள் சின் வம்சத்தைத் தோற்றுவித்தனர். இவர்கள் கி.பி. 1127ல் வடக்கு சாங் வம்சத்தை வென்று வட சீனாவின் பெரும்பகுதியைத் தங்கள் கட்டுப்பாட்டிற்குள் கொண்டு வந்தனர். சின்கள் கி.பி. 1234ல் மங்கோலியர்களால் தோற்கடிக்கப்படும் வரை வட சீனாவை ஆண்டனர். மஞ்சூ பிறகு மிங் வம்சத்தைத் தோற்கடித்து கி.பி. 1911 வரை சீனாவை ஆண்ட சிங் அரசமரபைத் தோற்றுவித்தனர்.
வெளி இணைப்புகள்
Zh icon
பகுப்பு:மஞ்சூரிய வரலாறு பகுப்பு:துங்குசிக் மக்கள்
ரஞ்சித மஞ்சரி (சிற்றிதழ்)
ரஞ்சித மஞ்சரி இந்தியா, தமிழ்நாடு  சென்னையிலிருந்து 1932ம் ஆண்டில் வெளிவந்த ஓர் இசுலாமிய வார இதழாகும். இச்சஞ்சிகை இந்தியாவைச் சேர்ந்த தமிழ் முஸ்லிம் ஒருவரால் நடத்தப்பட்டது.
ஆசிரியர்
இந்திய இஸ்லாமிய இதழியல் வரலாற்றில் இவருக்கு ஒரு நிலையான இடமுண்டு.
வெளியீடு
தாருல் இஸ்லாம்
பணிக்கூற்று
ஓர் உயர்ந்த மாத சஞ்சிகை
உள்ளடக்கம்
இவ்விதழில் கதைகள் இடம்பெற்றன. முதல் இதழில் ஆயிரத்தோர் இரவில் சொல்லப்பட்ட அரபுக் கதைகளை தாவூத்சா எழுதத் தொடங்கியிருக்கிறார். அல்புலைலா வலைலா எனும் ஆயிரத்தோர் இரவில் சொல்லப்பட்ட அதியற்புக் கதைகள் என்பது தலைப்பு. மௌலானா வரைவது என எழுதியுள்ளார். பகுப்பு:இசுலாமிய தமிழ் இதழ்கள் பகுப்பு:தமிழ்நாட்டுச் சிற்றிதழ்கள்
ஆளுநர் இல்லம், ராய்ப்பூர்
ஆளுநர் இல்லம் அல்லது ராஜ் பவன் (Raj Bhavan, Raipur) என்பது சத்தீசுகர் ஆளுநரின் அதிகாரப்பூர்வ இல்லமாகும். இது சத்தீஸ்கரின் தலைநகரான ராய்ப்பூரில் அமைந்துள்ளது.
வரலாறு
சத்தீசுகர் மாநிலம் 01 நவம்பர் 2000 அன்று உருவாக்கப்பட்டபோது ஆளுநர் இல்லம் நிறுவப்பட்டது. ராய்ப்பூரில் அமைந்துள்ள இந்த இல்லம், இம்மாநிலம் நிறுவப்படுவதற்கு முன்பு 1899 முதல் விருந்தினர் இல்லமாக இருந்தது. சுமார் 4 ஏக்கர் பரப்பளவில் பரந்து விரிந்துள்ள ஆளுநர் இல்லம், குறுகிய காலத்தில் நன்கு ஒழுங்கமைக்கப்பட்ட மற்றும் அழகான வளாகமாக உருவாக்கப்பட்டது.
ஐந்தருவியாறு
ஐந்தருவியாறு என்பது தென்காசி நகராட்சியில் உற்பத்தியாகும் சிற்றாறு என்னும் ஆற்றின் துணையாறு ஆகும். ஐந்தருவியாறு மூலம் தென்காசி நகராட்சியிலுள்ள ஹெக்டேர்களுக்கு 293.4 ஹெக்டேர்களுக்கு பாசன வசதி கிடைக்கிறது. இது சிற்றாற்றுடன் கசமோட்சபுரம் என்னும் ஊரில் இணைகிறது. மேலும் இதன் மூலமே ஐந்தருவியும் உற்பத்தி ஆகிறது. இது ஒரு அணைக்கட்டையும் கொண்டுள்ளது.
பாசனம்
மொத்தம் சிற்றாறிற்கு 5 முதனிலை துணையாறுகளும் 3 இரண்டாம் நிலை துணையாறுகளும் ஒரு மூன்றாம் நிலை துணையாறும் உள்ளன. அவற்றின் மூலம் தென்காசி நகராட்சி முழுதும் பாசன வசதி பெறுகிறது. அவற்றின் விவரம்,
மேற்கோள்கள்
பகுப்பு:திருநெல்வேலி மாவட்ட ஆறுகள்
ஐ-டியூன்ஸ்
ஐ-டியூன்ஸ் என்பது ஒரு வகையான ஊடக இயக்கி ஆகும். இது கணினியில் டிஜிட்டல் இசை மற்றும் வீடியோ கோப்புகளை இயக்க பயன்படுத்தப்படும். இதன் மூலம் மேலும் ஐபாட், ஐ-போன், ஐ-பாட் டச் மற்றும் ஐ-பேடு மீதான உள்ளடக்கங்களை நிர்வகிக்க முடியும். ஐ-டியூன்ஸ் ஆப்பிள் நிறுவனத்தால் 9 ஜனவரி, 2001 இல் அறிமுகப்படுத்தப்பட்டது. இதற்கான ஊடகக் கோப்புகள் ஐ-டியூன்ஸ் கடையில் விற்கப்படுகின்றன
மேற்கோள்கள்
பகுப்பு:மென்பொருள் கட்டமைப்பு பகுப்பு:ஊடக இயக்கி மென்பொருள் பகுப்பு:அலைப்பேசி செயலிகள் பகுப்பு:ஐஓஎஸ் மென்பொருட்கள்
திருச்சியைத் தலைநகராக மாற்றும் திட்டம்
திட்டம்
தமிழகத்தின் ஒரு முனையில் இருக்கும் சென்னையின் தலைமைச் செயலகத்துக்கு, தமிழ்நாட்டின் தெற்கு பகுதியில் உள்ள மக்கள் வருவது சிரமாக உள்ளது. இதனால் தமிழ்நாட்டில் உள்ள அனைத்து மக்களும் தலைமைச் செயலகத்துக்கு எளிதாக வர தமிழகத்தின் நடு மையத்தில் இருக்கக்கூடிய திருச்சியை தலைநகரமாக மாற்றவேண்டும் என்று எம். ஜி. ஆர் கருதினார். இதற்காக 1983ல் திருச்சியை தலைநகரமாக்கும் திட்டத்தை அறிவித்தார்.
எதிர்ப்பு
மு. கருணாநிதி உட்பட எதிர்க்கட்சியினர் அதற்கு கடும் எதிர்ப்பு தெரிவித்தனர். அதையும் மீறி, திருச்சியை தலைநகராக்குவதில் எம்.ஜி.ஆர்., உறுதியாக இருந்தார். திருச்சி அண்ணாநகர் நவல்பட்டில், தலைமைச் செயலகத்தின் ஒரு பகுதியை அமைக்க தீவிர முயற்சி எடுத்தார்.திருச்சிக்கு அவர் வந்தால் தங்குவதற்கு ஏதுவாக, திருச்சி உறையூர் கோணக்கரை பகுதியில் ஒரு பங்களா வீடும் பிரம்மாண்டமாக கட்டப்பட்டது.
அந்நிலையில் எம்.ஜி.ஆருக்கு உடல்நிலை சரியில்லாமல் போனது. அப்போதைய அரசியல் சூழ்நிலை, இந்திராகாந்தி மரணம், தேர்தல் போன்ற காரணங்களினால், திருச்சியை தலைநகரமாக்கும் திட்டத்தை அவரால் நிறைவேற்ற முடியாமல் போனது.
பிரிவினை வேண்டுகோள்கள்
சென்னை வெகு தொலைவில் இருப்பதினை காரணம் காட்டி, தமிழகத்தினை இரண்டாக பிரிக்கும் கோரிக்கையும் வெகுகாலமாக பேசப்பட்டுவருகிறது. தென் தமிழகத்தின் தலைநகராக திருச்சியை முன்பு முன்வைக்கப்பட்டது போல இப்போது மதுரையினை அதன் தலைநகராகக்க கோருவோரும் உள்ளனர். பாட்டாளி மக்கள் கட்சி நிறுவனர் ராமதாஸ் காங்கிரஸ் மூத்த தலைவர் இரா. அன்பரசு மூவேந்தர் முன்னணிக் கழகம் சேதுராமன் போன்றோர் அதில் குறிப்பிடத்தக்கவர்கள்.
வரலாற்றில் திருச்சி தலைநகர் மாற்றம்
நாயக்கர் ஆட்சியின் தொடக்கத்தில் மதுரையே தலைநகராக இருந்தது. திருச்சிராப்பள்ளி மதுரை நாட்டின் எல்லை நகராக இருந்தது. தலைநகரை மதுரையிலிருந்து திருச்சிக்கு மாற்றினால், தஞ்சை நாயக்கரோடு போர் புரிய வசதியாக இருக்கும் என்று கருதி கி.பி.1616-இல் முதலாம் முத்துவீரப்ப நாயக்கர் இம்மாற்றத்தைச் செய்தார். இவருக்குப்பின் ஆட்சிக்கு வந்த திருமலை நாயக்கர், தன் ஆட்சியின் ஏழாம் ஆண்டில் கி.பி.1630-இல் தலைநகரை மீண்டும் மதுரைக்கு மாற்றினார். திருச்சி அடிக்கடிப் போர்த் தாக்குதலுக்கு உட்பட்டதாலும், தென்பகுதியைத் திருச்சியிலிருந்து கவனிக்க இயலாமையாலும், திருமலை நாயக்கர் மதுரையைத் தலைநகராக்கினார். மீண்டும் 1665-இல் சொக்கநாத நாயக்கர் தஞ்சை மீது படையெடுக்க வசதியாகத் தலைநகரை மதுரையிலிருந்து திருச்சிக்கு மாற்றினார்.
தற்கால நிலை
திருச்சியை சென்னைக்கு அடுத்து 2வது தலைநகராக, இணைத் தலைநகராக அறிவிக்க வேண்டும் என்று தமிழக அரசுக்கு திருச்சி மாவட்ட இந்திய கம்யூனிஸ்ட் கட்சி கோரிக்கை விடுத்துள்ளது. திருச்சி நகரம், தமிழகத்தின் மத்தியில் அமைந்துள்ள முக்கிய நகரமாகும். மாநிலத்தின் அனைத்துப் பகுதிக்கும் மையத்தில் உள்ளதால், இங்கு தலைமைச் செயலகத்தின் சில பிரிவு அலுவலகங்களையும், சில துறைகளின் அலுவலகங்களையும் இங்கு மாற்ற வேண்டும்.தமிழகத்தின் 2வது தலைநகராக, இணைத் தலைநகராக திருச்சியை அறிவிக்க வேண்டும் என்று தீர்மானம் நிறைவேற்றப்பட்டுள்ளது.
2016ல் நடைபெற்ற சட்டமன்ற தேர்தலின் போது நாம் தமிழர் கட்சியின் தேர்தல் அறிக்கையில் திருச்சியை தலைநகராக மாற்றும் திட்டம் அறிவிக்கப்பட்டது. மார்ச் 23ல் நாம் தமிழர் கட்சியின் தேர்தல் அறிக்கையை வெளியிடுகையில் அதன் ஒருங்கிணைப்பாளர் சீமான் இதனை தெரிவித்தார்.
ஆதாரங்கள்
பகுப்பு: தமிழ்நாடு அரசுத் திட்டங்கள் பகுப்பு:எம். ஜி. ஆர்
சபாஷ் சரியான போட்டி
சபாஷ் சரியான போட்டி 2011 இல் வெளிவந்த தமிழ்த் திரைப்படமாகும். ஜெயராம் நடித்த இப்படத்தை வேணு அர்விந்த் இயக்கினார்.
வெளி இணைப்புகள்
பகுப்பு:2011 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:டெல்லி கணேஷ் நடித்த திரைப்படங்கள் பகுப்பு:தமன் இசையமைத்த தமிழ் திரைப்படங்கள் பகுப்பு:ஜெயராம் நடித்த திரைப்படங்கள்
உலுக் பெக்
உலுக் பெக் (Ulugh Beg) என அழைக்கப்படும் மிர்சா முகம்மது தராகே பின் சாருக் (Mīrzā Muhammad Tāraghay bin Shāhrukh,, மார்ச் 22, 1394, ஈரான் – அக்டோபர் 27, 1449, சமர்கந்து) என்பவர் தைமூரியப் பேரரசரும், வானியலாளரும், கணிதவியலாளரும், சுல்தானும் ஆவார். இவர் முக்கோணவியல், வடிவவியல் ஆகிய வானியல்-தொடர்புள்ள கணிதத்தில் இவரது ஆய்வுகள் அமைந்திருந்தன. 1424, 1429 ஆண்டுப் பகுதியில் இவர் உசுபெக்கிசுத்தானில் சமர்கந்துவில் வான்காணகம் ஒன்றைக் கட்டினார். இவர் கட்டிய வான்காணகம் பைசாஞ்சிய நகரப் புனித சொஃபியா கும்மட்டத்தைவிட உயரமானது. அது சூரியக் குத்துயரத்தை அளக்கும் சூரியக் கடிகை (குனோமொன்) ஒன்றையும் பெற்றிருந்தது. இது இசுலாமிய உலகில், குறிப்பாக மத்திய ஆசியாவில் மிகப் பெரிய வான்காணகமாக இருந்ததெனக் கருதப்படுகிறது. சமர்கந்துவிலும் புகாராவிலும் உலுக் பெக் மத்ரசா (1417–1420) ஒன்றைக் கட்டினார். இதன் மூலம் நகரங்களை அவர் கலாசார, கல்வி மையங்களாக மாற்றினார்.
இறப்பு
தனது தந்தை சார்க் மிர்சாவின் இறப்பைக் கேள்வியுற்ற உலுக் பெக் பால்க் நகர் (இன்றைய ஆப்கானித்தானில்) சென்றார். அங்கு அவர் தனது மருமகனும், சகோதரன் பைசன்கோரின் மகனுமான அலாவுதவுலா தைமூரியப் பேரரசின் ஆட்சிக்கு உரிமை கோரியது தெரிய வந்தது. அலாவுதவுலாவுடன் போர் புரிந்து அவனை வென்ற உலுக் பெக் ஏரத் சென்று 1448 இல் அந்நாட்டு மக்களைக் கொன்று குவித்தார். ஆனால், அலாவுதாவுலாவின் சகோதரன் அபுல்-காசிம் அலாவுதாவுலாவுக்கு உதவிக்கு வந்து உலுக் பெக்கை விரட்டினான். உலுக் பெக் பால்க் திரும்பிய பொழுது, அவரது மூத்த மகன் அப்துல்-லத்திப் மிர்சா அவருக்கு எதிராகக் கிளர்ச்சியில் இறங்கியதை அறிந்தார். இதனை அடுத்து மீண்டும் உள்நாட்டுப் போர் தொடங்கியது. இரண்டு ஆண்டுகளில் மக்கா செல்லும் வழியில் மூத்த மகனின் ஆணையின் படி அவர் தலை துண்டிக்கப்பட்டுக் கொலை செய்யப்பட்டார். இறுதியாக, உலுக் பெக் அவரது மருமகன் அப்தல்லா மிர்சாவினால் (1450–1451) சிறப்பிக்கப்பட்டு, அவரது உடல் சமர்கந்துவில் உள்ள தைமூர் சமாதியில் வைக்கப்பட்டது. 1941 ஆம் ஆண்டில் இது தொல்லியலாளர்களால் கண்டுபிடிக்கப்பட்டது.
வெளி இணைப்புகள்
பகுப்பு:1394 பிறப்புகள் பகுப்பு:1449 இறப்புகள் பகுப்பு:இசுலாமிய வானியலாளர்கள் பகுப்பு:கணிதவியலாளர்கள் பகுப்பு:ஈரானிய வானியலாளர்கள் பகுப்பு:தைமூரியப் பேரரசர்கள்
ரோஜர் ஹட்சன்
ரோஜர் ஹட்சன்  ( Roger Hudson , பிறப்பு: ஆகத்து 8 1967 ),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 11 முதல்தர துடுப்பாட்டப் போட்டிகளிலும், ஒரு ஏ-தர துடுப்பாட்டப் போட்டியிலும் கலந்து கொண்டுள்ளார். 1997 ல், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ரோஜர் ஹட்சன் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 21, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1967 பிறப்புகள் பகுப்பு:வாழும் நபர்கள் பகுப்பு:ஆக்சுபோர்டு பல்கலைக்கழகத் துடுப்பாட்டக்காரர்கள்
பீர்லா திருவிழா
பீர்லா திருவிழா - மொஹரம் பண்டிகையே தெலுங்கு பகுதிகளில் பீர்லா பண்டிகை என்று அழைக்கப்படுகிறது. ஷியா பழங்குடியினர் இந்த பண்டிகையை கொண்டாடுகிறார்கள். முஹம்மது நபியின் வழித்தோன்றல்களான, ஹசன் மற்றும் ஹுசைன் ஆகியோரின் உயிர் தியாகத்தை நினைவுகூர்ந்து ஊர்வலமாக செல்கின்றனர். இரத்தம் கசியும்படி தங்களைத் தாங்களே வெட்டிக்கொண்டும் சாட்டையால் அடிதுக்கொண்டும் வளம் வருவார்கள். சில இடங்களில் நெருப்பில் மிதிப்பதும் உண்டு. பேரீச்சம்பழங்கள் பிர்லச்சாவடியில் வைக்கப்பட்டுள்ளன. இதில் இந்துக்களும் பங்கு கொள்கின்றனர். இது போன்ற பகுத்தறிவற்ற விஷயங்களை தோற்றுவிக்கும் பண்டிகைகளுக்கு இஸ்லாம் இடம் கொடுப்பதில்லை என இந்த பீர்லா பண்டிகைக்கு எதிரான ஃபத்வாக்கள் உள்ளன.
இத்திருவிழாக்கள் இந்தியாவின் தெலுங்கானா மாநிலம், ஆந்திரப் பிரதேசத்தின் ராயல சீமா பகுதியில் இந்துக்கள் மற்றும் முஸ்லிம்களால் கொண்டாடப்படும் ஒரு திருவிழா ஆகும். இது அஷுர்கானா எனப்படும் சூஃபி ஆலயங்களில் கொண்டாடப்படுகிறது. ஆலம் என்று அழைக்கப்படும் நினைவுச்சின்னத்தின் ஊர்வலம் முஹர்ரத்தின் ஒரு பகுதியாக எடுத்துச் செல்லப்படுகிறது. ஊர்வலத்தின் பல்வேறு உறுப்பினர்களால் பல நினைவுச்சின்னங்கள் நன்கொடையாக இருக்கலாம். தெலுங்கானாவில் உள்ள சில கிராமங்களில் ஒரே குடும்பத்தைச் சேர்ந்தவர்களால் (நசர்லா பல்லே, தெலுங்கானா) தலைமுறை தலைமுறையாக நன்கொடையாக வழங்கப்பட்ட நினைவுச்சின்னங்கள் உள்ளன.
பிரு
பிரு என்ற சொல் சூஃபி தத்துவத்துடன் தொடர்புடையது. பிரு என்றால் குரு, அல்லது '"ஆன்மீக ஆசிரியர்"'.
ஆனால் சிலர் இதை "பஞ்சா" அல்லது "நிஷான்" அல்லது "ஆலம்" (கொடி) "பிரு" என்று பெயரிடுகின்றனர். நீண்ட காலம் அதே பெயரில் தொடர்ந்தது. இந்த பஞ்ச (பிரு) என்பது முஹர்ரம் மாதத்தின் முதல் 'ஆஷ்ரா' (பத்து நாட்கள்) விழாக்களில் பயன்படுத்தப்படும் 'பஞ்சா' அல்லது 'ஆலம்' (கொடி) ஆகும். பிர்லா திருவிழாவில் பித்தளைப் பற்கள் குச்சிகளுடன் இணைக்கப்பட்டு அணிவகுத்துச் செல்லப்படுகின்றன. கர்பலா போரின் போது இமாம் ஹுசைன் மற்றும் அவரது குடும்பத்தினர் பயன்படுத்திய படைவண்டிகள், கேடயங்கள் மற்றும் கொடிகளின் மாதிரிகள் போன்றவைகளை, செய்து அவர்களின் அழியாத தன்மையை அங்கீகரித்து, நினைவு கூறும் வகையில் அணிவகுத்துச் செல்கின்றன.
மேற்கோள்கள்
பகுப்பு:ஆந்திரப் பிரதேச விழாக்கள் பகுப்பு:இசுலாமியப் பண்டிகைகள் பகுப்பு:இசுலாமியப் பண்பாடு
கிரிசு ஹானி
கிரிசு ஹானி (Chris Hani) (28 சூன் 1942 – 10 ஏப்ரல் 1993) தென்னாப்பிரிக்க பொதுவுடைமைக் கட்சியின் தலைவராவார். உமகந்தோ என அழைக்கப்பட்ட தென்னாப்பிரிக்க காங்கிரசின் ஆயதப்படைப்பிரிவின் தலைவர். நிறவெறிக்கு எதிராக சமரசமின்றிப் போராடியவர். தென்னாப்பிரிக்க காங்கிரஸ் ஆயுதப் போராட்டத்தை கைவிட்டு பேச்சுவார்த்தைக்கு திரும்பியதில் இவரின் பங்கு மகத்தானது.
பிறப்பு, ஆரம்ப வாழ்க்கை
இவரின் தந்தை தென்னாப்பிரிக்க சுரங்கத்தில் கூலித்தொழிலாளியாக வந்தவர். தாயும் ஒரு கூலித்தொழிலாளியே. 1942 ஜூன் 28 ஆம் நாள் பிறந்த மார்ட்டின் தெம்பிசையில் கிரிசு ஹானி, படிக்கின்ற காலத்தில் கத்தோலிக்க மதநம்பிக்கை மிக்க வராக-மதபோதகராகும் நோக்கோடு இருந்தார். ஆனால் கறுப்பர்களுக்கு கல்வியை மறுக்கும் சட்டம் 1959ல் வந்தது.அதன் விளைவுகள் இவரின் உள்ளத்தில் பெருந்தாக்கத்தை ஏற்படுத்தின.ஆப்பிரிக்க தேசிய காங்கிர சில் உறுப்பினர் ஆனார். இவரது மாமா கம்யூனிஸ்ட் கட்சி உறுப்பினர்.அவர் மூலம் மார்க்சியத்தை அறிந்து அதில் இணைய விரும்பினார்.அப்போது கம்யூனிஸ்ட் கட்சி தடை செய்யப்பட்டிருந்தது. அதில் சேர்ந்து தலைமறைவு கம்யூனிஸ்ட் கட்சியைக் கட்டுவதில் முன்னின்றார். 1961ல் அதிகாரபூர்வமாக கட்சி ஊழியரானார். கட்சி தடை செய்யப்பட்ட சூழலில் கம்யூனிஸ்ட்கள் தென்னாப்பிரிக்க காங்கிரசில் சேர்ந்து செயல்பட்டனர்.அதன் ஒரு முக்கிய பிரிவான உமகந்தோ ஆயுதப் பிரிவில் பொறுப்பேற்று செயல்பட்டார். 1963 ஆம் ஆண்டு கம்யூனிஸ்ட் தடைச் சட்டத்தின்கீழ் தனிமை தீவில் சிறைவைக்கப்பட்டார். 1990ல் கட்சி மீதான தடை நீக்கப்பட்ட பிறகு நாடு திரும்பினார். 1991ல் கட்சியின் தலைமைப் பொறுப்பை ஏற்றார்.
மேற்கோள்கள்
பகுப்பு:தென்னாப்பிரிக்க அரசியல்வாதிகள் பகுப்பு:பொதுவுடமைவாதிகள் பகுப்பு:1942 நிகழ்வுகள் பகுப்பு:1993 இறப்புகள் பகுப்பு:1942 பிறப்புகள்
வாயாடி (திரைப்படம்)
வாயாடி 1940 ஆம் ஆண்டு வெளிவந்த தமிழ்த் திரைப்படமாகும். பிரஹதி பிக்சர்ஸ் நிறுவனத்தினரால் வெளியிடப்பெற்ற இத்திரைப்படத்தில் காளி என். ரத்னம், டி. ஆர். ராமச்சந்திரன் மற்றும் பலரும் நடித்துள்ளனர்.
உசாத்துணை
பகுப்பு:1940 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:டி. ஆர். இராமச்சந்திரன் நடித்த திரைப்படங்கள்
நரசிம்மநாயக்கன்பாளையம்
நரசிம்மநாயக்கன்பாளையம் (ஆங்கிலம்:Narasimhanaickenpalayam), இந்தியாவின் தமிழ்நாடு மாநிலத்தில் அமைந்துள்ள கோயம்புத்தூர் மாவட்டத்தில் இருக்கும் ஒரு பேரூராட்சி ஆகும்.
மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 11,005 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். நரசிம்மநாயக்கன்பாளையம் மக்களின் சராசரி கல்வியறிவு 78% ஆகும், இதில் ஆண்களின் கல்வியறிவு 83%,  பெண்களின் கல்வியறிவு 73% ஆகும். இது இந்திய தேசிய சராசரி கல்வியறிவான 59.5% விட கூடியதே. நரசிம்மநாயக்கன்பாளையம் மக்கள் தொகையில் 10% ஆறு வயதுக்குட்பட்டோர் ஆவார்கள்.
ஆதாரங்கள்
பகுப்பு:கோயம்புத்தூர் மாவட்டத்தில் உள்ள பேரூராட்சிகள்
பந்தளம் நகராட்சி
பந்தளம் நகராட்சி (Pandalam Municipality (PM)) என்பது இந்தியாவின் கேரள மாநிலத்தின் பத்தனம்திட்டா மாவட்டத்தில் அமைந்துள்ளது. நகரத்தை நிர்வகிக்கும் உள்ளாட்சி நிர்வாகம் ஆகும்.'''
நகர்மன்றம்
பந்தளம் நகராட்சி 2015, நவம்பரில் உருவாக்கப்பட்டது. 2017 ஆம் ஆண்டு நிலவரப்படி, பந்தளம் நகராட்சியின் நகர்மன்றத்தில் 33 உறுப்பினர்கள் உள்ளனர்.
மேற்கோள்கள்
பகுப்பு:கேரளம்
தாரை (பாய்மம்)
தாரை (Jet) என்பது ஒரு பாயும் திரவத்தை  சிறிய கூர்மையான முனை அல்லது துளையின் வழியாக, அதனை சுற்றியுள்ள ஊடகத்தினுள் பாய்ச்சும் செயலாகும். மேலும், நீண்ட தூரத்தை சிதறாமல் ஜெட்களால் கடக்க இயலும்.
தாரை திரவத்தின் உந்தமானது அதனை சுற்றியுள்ள திரவத்தின் உந்தத்தை விட 'மிக அதிகமாக இருக்கும்.
குறிப்புகள்
1. "a usually forceful stream of fluid (as water or gas) discharged from a narrow opening or a nozzle." http://www.merriam-webster.com/dictionary/jet
2. Pijush K. Kundu and Ira M. Cohen, "Fluid mechanics, Volume 10", Elsevier, Burlington, MA,USA (2008), ISBN 978-0-12-373735-9
3. Falkovich, G. (2011). Fluid Mechanics, a short course for physicists. Cambridge University Press. ISBN 978-1-107-00575-4.
பகுப்பு:பாய்ம இயக்கவியல்
கியாகோமோ காசநோவா
கியாகோமோ கிரோலாமோ காஸநோவா டி சீண்கல்ட் (ஏப்ரல் 2, 1725 - ஜூன் 4, 1798) என்பவர் ஒரு வெனிடியன் சாகசக்காரர் மற்றும் எழுத்தாளர். அவரது முக்கிய புத்தகம் ஹிஸ்டரி டி மா விய் (ஸ்டோரி ஆஃப் மை லஃப் ), பகுதி சுயசரிதை பகுதி வரலாற்றுக் குறிப்புகள், 18 ஆம் நூற்றாண்டு ஐரோப்பாவின் சமூக வாழ்க்கையின் பழக்க வழக்கங்கள் மற்றும் விதிமுறைகளைப் பற்றிய மிகுந்த நம்பத்தகுந்த மூலாதாரங்களில் ஒன்றாகக் கருதப்படுகிறது.
அவர் மிகப் பிரபலமாக பெண்பித்தராக இருந்ததால் அவரது பெயர் கவர்ச்சித்திறன் கலையின் மற்றொரு பொருளாக நிலைபெற்றிருக்கிறது மேலும் அவர் சிலமுறை "உலகின் மிகச்சிறந்த காதலர்" என அழைக்கப்படுகிறார். அவர் ஐரோப்பிய அரச குடும்பம், போப்புக்கள் மற்றும் கத்தோலிக்க குருமார்கள், வால்டேர், கொதெ மற்றும் மொஸார்ட் போன்ற மனிதர்களுடன் இணைந்து செயல்பட்டார்; ஆனால் அவர் போஹேமியாவின் கவுண்ட் வால்ட்ஸ்டீன்னின் (அங்கு அவரது வாழ்க்கையை எழுதியதன் மூலம் சலிப்பூட்டுவதை வெளியிட்டார்) குடும்பத்தில் சில வருடங்கள் சட்டப்படி பணிபுரியக் கட்டுப்பட்டிருக்காவிட்டால் அவர் இன்று மறக்கப்பட்டிருக்கக் கூடிய சாத்தியக் கூறுகள் இருக்கின்றன.
இளம்பருவம்
கியாகோமோ கிரோலாமோ காஸநோவா வெனீஸ்சில் 1725 ஆம் ஆண்டில் நடிகை ஸானெட்டா பாருஸி, நடிகர் மற்றும் நடனக்காரர் கேடானோ கியூசெப்பே காஸநோவாவின் ஆறு குழந்தைகளில் முதலாவது ஆவார், பின் தொடர்ந்து, கியோவான்னி பாடிஸ்டா (1730-1795), பாஸ்டினா மட்டலேனா (1731-1783), மரியா மட்டலேனா அண்டோனியா ஸ்டெல்லா (1732-1800), கேடானோ ஆல்வைஸ் (1734-1783) மற்றும் பிரான்செஸ்கோ கிஸூபே (1737-1803) ஆகியோர் பிறந்தனர். அவரது தாயாரின் தொழில் காரணமாக, இவற்றில் சில அல்லது அனைத்துமே அவரது கணவர் மூலமின்றி பிற ஆண்களின் மூலம் பிறந்தது எனும் சந்தேகம் உள்ளது. காஸநோவா அவரே கூட அவரது உயிரியல் தந்தை மிசேலே க்ரிமானி, உயர்குல குடுமப உறுப்பினராக இருக்கக் கூடும் என சந்தேகித்தார், அக்குடும்பம் ஸனெட்டா மற்றும் கேடேனோ பணியாற்றிய சான் சாமுவேல் நாடக அரங்கத்தை சொந்தமாகக் கொண்டிருந்தது. இதற்கு உதவி புரிவதாக, க்ரிமானியின் சகோதரர், அப்பே ஆல்விஸ் க்ரிமானி, காஸநோவாவின் காப்பாளராக ஆனார். அவரது வரலாற்றில், இருப்பினும், காஸநோவா ஸ்பெயின்னில் 1428 ஆம் ஆண்டில் துவங்கிய விரிவான தந்தை வழி மூதாதை மரபு வரலாற்றை அவரது பிறப்பை விவரிக்க அளிக்கிறார்.
காஸநோவாவின் காலத்தில் வெனிஸ் குடியரசு அதன் உச்சபட்ச நாவற்படை மற்றும் வணிக சக்தியினை கடந்து சென்றிருந்தது. பதிலாக வெனிஸ் ஐரோப்பாவின் இன்பத் தலைநகரமாக தழைத்தோங்கியிருந்தது, அரசியல் மற்றும் மத பழமைவாதிகளின் ஆட்சியிலிருந்தது அவர்கள் சமூக தீமைகளையும் சுற்றுலாவையும் ஊக்குவித்தனர். நீண்ட சுற்றுப்பயணத்தின்போது அது ஒரு தேவைப்படும் இடை நிறுத்தமானது, குறிப்பாக ஆங்கில வயது வந்த இளம் ஆண்களுக்கு. பிரபலமான திருவிழா, சூதாட்ட விடுதிகள், அழகிய பணிப்பெண்கள் ஆகியவை வலிமைமிக்க கவர்ந்திழுப்பு சாத்தியங்களாகும். இதுவே காஸநோவாவை பேணி வளர்த்த சமுதாய சூழ்நிலை மற்றும் அவரை அதன் மிகுந்த பிரபல மற்றும் பிரதிநிதித்துவ குடிமகனாக ஆக்கியது.
காஸநோவா அவரது பாட்டி மார்சியா பால்டிஸ்சேராவால் கவனித்துக்கொள்ளப்பட்டார் அவரது தாய் நாடக குழுவோடு ஐரோப்பாவில் சுற்றுப்பயணம் செய்து வந்தார். அவர் தந்தை அவர் எட்டு வயதிருக்கும் போது இறந்தார். குழந்தையாக காஸநோவா, மூக்கில் இரத்தம் ஒழுகுதலால் பாதிக்கபட்டார், அவரது பாட்டி சூனியக்காரியின் உதவியை நாடினார்; "வெனிஸ் நகர தோணியிலிருந்து வெளியேறி, நாங்கள் ஒரு திறந்த கொட்டிலுக்குள் நுழைந்தோம், அங்கு ஒரு வயதான மூதாட்டியை கோரைப்பாயில் அமர்ந்திருக்கக் கண்டோம், அவர் கையில் கரும்பூனையிருந்தது மேலும் ஐந்தாறு அவரைச் சுற்றியிருந்தது." அவரால் தடவப் பட்ட நறுமணத்தைலம் பயனற்றிருந்தது, காஸநோவா மயக்கும் ஆற்றலால் கவரப்பட்டார். ஒருவேளை மூக்கில் ஒழுகும் இரதத்திற்கான தீர்வாக காஸநோவா, (ஒரு மருத்துவர் வெனிஸ்சின் காற்றின் அடர்த்தியை குற்றம் சாட்டினார்) அவரது ஒன்பதாம் பிறந்த நாளில் பாதுவாவிலிருந்த பெருநிலப்பகுதியின் ஒரு தங்கும் இல்லத்திற்கு அனுப்பப்பட்டார். காஸநோவாவிற்கு, அவரது பெற்றோர்களின் ஒதுக்குதல் ஒரு கசப்பான நினைவாக இருந்தது. "ஆக, அவர்கள் என்னைக் கைவிட்டனர்," அவர் உறுதியாக அறிவித்தார்.
தங்கும் விடுதியிலிருந்த சூழல்கள் பயங்கரமானதாக இருந்தது ஆகையால் அவர் முதன்மை ஆசிரியர் அப்பே கோஸியின் கவனிப்பின் கீழ் வைக்கப்பட வேண்டினார், அவர் காஸநோவாவிற்கு கலைக்கழகம் சார்ந்த பாடங்களையும் வய்லினையும் கற்பித்தார். காஸநோவா சாமியாருடனும் அங்கு வாழ்ந்த அவரது குடும்பத்துடனும் பழகினார் மேலும் அவரது பதின் வயது வருடங்களில் பெரும்பாலானவற்றை அங்கு கழித்தார். கோஸியின் இல்லத்தில்தான் கூட காஸநோவா முதன் முதலாக எதிர் பாலுடன் தொடர்பு கொண்டார், கோஸியின் இளம் சகோதரி பெட்டினா அவரை பதினோராம் வயதில் நேசித்தார். பெட்டினா "அழகானவர், மென்மையான இதயம் கொண்டவர், மேலும் காதற்கதைகளை பெரியளவில் படிக்கும் பழக்கமுள்ளவர். … அந்தப் பெண் உடனடியாக என்னைக் கவர்ந்தார், இருப்பினும் எனக்கு ஏன் என்னும் யோசனையில்லை. அவர்தான் எனது நெஞ்சை சிறிது சிறிதாக மென்மையாக்கினார் அந்த முதல் எண்ணப் பொறிகளே பின்னர் என்னை ஆட்சி செய்கின்ற தீவிர உணர்ச்சியாக ஆனது." இருந்தாலும் அவர் காஸநோவா பின்னர் திருமணம் முடித்தார், காஸநோவா கோஸியின் குடும்பம் மற்றும் பெட்டினா மீது வாழ்நாள் முழுதுமான ஈடுபாட்டினைக் கொண்டிருந்தார்.
துவக்கத்திலிருந்தே காஸநோவா விரைவான நகைச்சுவையை காட்டி வந்தார், ஒரு ஆழமான அறிவுப் பசியையும், நிரந்தரமாய் அறிந்து கொள்ளும் ஆர்வமுடையவராகவும் இருந்தார். அவர் பாதுவா பல்கலையில் பன்னிரெண்டாம் வயதில் நுழைந்தார் மற்றும் பதினேழாம் வயதில் 1742 இல், சட்டத்தில் பட்டம் பெற்றார் ('அதன் மீது எனக்கு வென்றடக்க இயலாத வெறுப்பை உணர்ந்தேன்'). அவரது காப்பாளரது நம்பிக்கையானது அவர் திருக்கோயில் தொடர்பான வழக்கறிஞராக ஆவார் என்பதாகும். காஸநோவா மேலும் நெறிமுறை தத்துவம், இரசாயனம் மற்றும் கணிதம் மேலும் மருத்துவத்தில் மிகுந்த ஆர்வத்துடன் இருந்தார். ('நான் என் விருப்பத்தின் வழியில் மருத்துவராகச் செயல்பட அனுமதிக்கப் பட வேண்டும், அந்தத தொழிலில் போலித்தனம் சட்டப்பூர்வ பயிற்சியை விட அதிக பலனளிக்கக்கூடியது." ) அவர் பலமுறை அவரது சொந்த மருத்துவ சிகிச்சையையும் நண்பர்களினுடையதையும் செய்தார். பல்கலையில் பயிலும் போது, காஸநோவா சூதாடத் துவங்கினார் விரைவில் கடனிலும் வீழ்ந்தார், அது அவரது பாட்டி வெனிஸ்ஸிற்கு மீண்டும் அழைத்ததற்கு காரணமானது, ஆனால் சூதாட்டப் பழக்கம் நிலையானதாக நிறுவப்பட்டுவிட்டது.
வெனிஸ்சிற்கு திரும்பியவுடன் காஸநோவா அவரது சட்ட குமாஸ்தா தொழில் வாழ்வைத் துவங்கினார் மேலும் வெனிஸ் உயர் மட்டத் தலைமைக் குருவினால் இளம் சமயப்பணித்துறை அமைப்பு பட்டம் சூட்டியப் பிறகு திருச்சபை சமய குருவாக அனுமதிக்கப்பட்டார். அவர் பல்கலை படிப்பைத் தொடர பாதுவாவிற்கு இடம் மாற்றி சென்று வந்து கொண்டிருந்தார். தற்போது, ஒய்யாரமானவர் போல - உயர்ந்து கருத்து, அவரது நீண்ட கூந்தல் வாசனைப் பொடிகளாலும், நறுமணத் தைலங்களாலும் பரந்த சுருள் முடிகளையும் கொண்டிருந்தார். அவர் விரைவாக நல்லெண்ணத்தைப் பெறக் கூடியவராக தன்னை ஒரு புரவலருடன், (அவர் வாழ்நாள் முழுதும் செய்தது) 76 வயது நிரம்பிய வெனிஸ் நகர் மன்ற உறுப்பினர் அல்வைஸ் காஸ்பாரோ மாலிபிய்ரோ, பலாஸோ மாலிபிய்ரோ, வெனிஸில் காஸநோவாவின் வீட்டருகில் இருந்தவருடன் இணைத்துக் கொண்டார். மாலிபிய்ரோ சிறந்த குழாம்களுடன் பழகினார் மேலும் இளம் காஸநோவாவிற்கு பெரிய அளவில் சிறப்பான உணவு மற்றும் வைன், மேலும் சமூகத்தில் எவ்வாறு நடந்து கொள்வதென்று சொல்லித் தநதார். காஸநோவா மாலிபிய்ரோவால் கெடுக்கப்பட திட்டமிடப்பட்ட பொருளான நடிகை தெரெசா இமெருடன் காதல் விளையாட்டில் ஈடுபட்டிருந்த போது பிடிபட்டார், ஆயினும் நகர் மன்ற உறுப்பினர் இருவரையும் வீட்டை விட்டு துரத்தினார். காஸநோவாவின் வளர்ந்துவரும் பெண்கள் மீதான ஆர்வம் அவரது முழுமையான பாலுறவு அனுபவத்திற்கு வழிவிட்டது, இரு சகோதரிகள் நானெட்டா மற்றும் மரியா சவோர்க்னன் அப்போது பதினாங்கு மற்றும் பதினாறு வயதுடையவர்கள், க்ரிமானிக்களின் தூரத்து உறவினர்கள் ஆவர். காஸநோவா இந்த சந்திப்பினால் அவரது வாழ்நாள் துணைத் தொழில் நன்கு நிலைநிறுத்தப்பட்டதாகப் பிரகடனப்படுத்தினார்.
இத்தாலியிலும் வெளிநாட்டிலும் துவக்கக் கால வாழ்க்கைத் தொழில்
முறைகேடுகள் காஸநோவாவின் குறுகியக் கால திருச்சபை தொழில் வாழ்வை கறைப்படுத்தின. அவரது பாட்டியின் இறப்பிற்குப் பிறகு, காஸநோவா சமயக் கல்லூரிக்குள் நுழைந்தார், ஆனால் முதல் முறையாக அவரது கடன் அவரை சிறைக்குள் தள்ளியது. அவரது தாயாரின் முயற்சியான அவருக்கு ஒரு பணியை அருட்தநதை பெர்னார்டோ டி பெர்னார்டிஸ்டிடமானது, காஸநோவாவால் மறுத்தளிக்கப்பட்டது. பதிலாக, அவர் சக்தி வாய்ந்த கார்டினல் அக்வாவிவாடம் ரோம் நகரில் ஒரு எழுத்தராக வேலைத் தேடிக் கொண்டார். காஸநோவா போப் ஆண்டவரை சந்தித்தப் போது வெளிப்படையாக "தடைச்செய்யப்பட்ட புத்தகங்களைப்" படிக்கவும் மீன் உண்பதிலிருந்தும்(அவர் கண்களில் வெப்பமூட்டுவதாக கூறியிருந்தார்)விலக்களிக்கக் கேட்டார். அவர் மேலும் மற்றொரு கார்டினலுக்கு காதற் கடிதங்களை எழுதிக் கொடுத்தார். நட்சத்திரப் பொருத்தமற்ற உள்ளூர் ஜோடிகளை சம்பந்தப்படுத்திய முறைகேடு ஒன்றில் பலியாடாக மாறியப்போது காஸநோவாவை கார்டினல் அவரது தியாகத்திற்காக நன்றி தெரிவித்து பதவி நீக்கம் செய்தார், ஆனால் உறுதியாக அவரது திருச்சபை தொழில் வாழ்க்கையை முடித்து வைத்தார்.
புதிய தொழில் வாழ்வைத் தேடிய காஸநோவா வெனிஸ் குடியரசில் இராணுவ அதிகாரியாகும் பொருட்டு அரசு ஆவணம் ஒன்றை வாங்கினார். அவரது முதல் படி கீழே சிறிதளவாய்:
"எனது சமயத் துறை தொழில் வாழ்வில் சிறிதளவே செல்வத்தையடையும் வாய்ப்பு தற்போது சிறிதே பிரதிபலிக்கிறது என்பதால், நான் சிப்பாயாக ஆடை அணிய முடிவெடுத்து விட்டேன்... நான் நல்ல தையற்காரனுக்காக விசாரித்தேன்...அவன் எனக்குத் போர்த் தொழிலில் பின்பற்றுபவனைப் போல உருவகப்படுத்திக் காட்டத் தேவையான அனைத்தையும் கொண்டு வருகிறான்... … என் சீருடை வெள்ளையில் நீலநிற சட்டையுடன், வெள்ளி மற்றும் தங்க தோள்பட்டை முடிச்சுடன்... நான் நீண்ட வாளினை வாங்கினேன் மேலும் என்னுடிஅய கம்பீரமான கோலினையும் பெற்றேன், மெல்லிய தொப்பியில் அணியிழைகளின் முடிச்சுடன், எனது பக்கவாட்டு அசைந்தாட்டும் முடிகளை வெட்டி ஒரு நீண்ட போலியான சடைப்பின்னலுடன் நான் நகரம் முழுதும் இராணுவத்தில் சேர வற்புறுத்தும் படியிருந்தேன்."
கான்ஸ்டாண்டின்நோபிள் பாசறையில் சிறிது காலம் இருந்த பிறகு அவர் கோர்புவுக்குச் சென்றார். அவரது முன்னேற்றத்தை மிக மெதுவாக கண்டப்பிறகும், அவரது கடமை அலுத்துப் போனப் பிறகும் அவரது சம்பளத்தை ஃபெரோ விளையாடியே பெரும்பாலும் இழந்தார். காஸநோவா விரைவில் அவரது இராணுவ வாழ்க்கைத் தொழிலை கவிட்டு வெனிஸ் திரும்பினார்.
21 ஆம் வயதில், தொழில்முறை சூதாட்டக்காரராக மாறி மேற்கொள்ளவிருந்தார் ஆனால் அவரது அரசு ஆவணத்தை விற்றதன் மூலம் வநத எல்லா மீதமுள்ள பணத்தையும் இழந்தார். அவரது பழைய புரவலர் ஆல்விஸ் க்ரிமானியை ஒரு வேலைக்காக எதிர்நோக்கியிருந்தார். காஸநோவா இதன் விளைவாய் அவரது மூன்றாவது வாழ்க்கைத் தொழிலை, சான் சாம்யூல் நாடக அரங்கில் வயலின் வாத்தியக் கலைஞராக துவங்கினார், " ஒரு இழிந்த பிறர்க்கு உழைக்கும் கலைஞனாக உயர்வகையான் கலையில் மிகச் சிறந்தவனாக பாராட்டப்படுகிறேன், அந்த சாதாரணத்தன்மை ஏளனமாய் கருதப்படுவது சரியானதே.... என் தொழில் சிறப்பு வாய்ந்ததல்ல ஆனால் நான் கவனியேன். அனைத்தையும் பாரபட்சமாய் அழைத்து, நான் விரைவில் என் சக கீழ்த் தரமான இசைக் கலைஞர்களின் அனைத்து பழக்க வழக்கங்களையும் கைக்கொண்டேன்." அவர் மற்றும் அவரது கூட்டாளிகள் சிலரும், "அடிக்கடி எங்களது இரவுகளை நகரத்தின் பல வேறுபட்டப் பகுதிகளில் சுற்றிக் கழித்தோம், மிக இழிவான நடைமுறை நகைச்சுவைகளை நினைத்தும் மற்றும் அவற்றை காரியத்திலும் இட்டு... நாங்கள் எங்களை நங்கூரமிட்டுள்ள வெனிஸ் நகர படகுகளை அவிழ்த்து தனியார் இல்லங்களின் முன்னால் விட்டு, அவை அலைகளினால் இழுத்துச் செல்லப்படுவதைக் கண்டு மகிழ்வோம்". அவர்கள் தாதிகளையும் மருத்துவர்களையும் போலி அழைப்புக்களின் மூலம் அனுப்புவர்.
காஸநோவாவிற்கு நல் அதிர்ஷ்டம் மீட்டுச் செல்ல வநதது, அவர் இசைக் கலைஞராய் அவர் விதியை நினைத்து வருந்தியிருந்த போது, வெனிஸ் நகர பிராகடின் குடும்பத்து பிரபுவின் வாழ்வைக் காப்பாற்றினார். ஒரு திருமண விருந்து முடிந்த பிறகு காஸநோவாவுடன் அவர் வெனிஸ் நகரப் படகு ஒன்றில் சென்று கொண்டிருந்த போது வலிப்பு நோய் ஏற்பட்டது. அவர்கள் நகர மன்ற உறுப்பினரிடமிருந்து இரத்தம் வெளியேற்றச் செய்ய பயணத்தை நிறுத்தினர். பிறகு, நகர மன்றச் உறுப்பினரின் அரண்மனையில், ஒரு மருத்துவர் நகர மன்ற உறுப்பினரை மீண்டும் இரத்தம் இழக்கச் செய்தார் மேலும் அவர் இதயத்தில் பாதரசத்தைலம் ஒன்றை பூசச் செய்தார் (பாதரசம் அக்காலத்தில் அனைத்துக் காரணங்களுக்கும் பயன்படக்கூடிய ஆனால் நச்சுத் தன்மை வாய்ந்தது). பாதரசம் அவரது வெப்ப நிலையை உயர்த்தி கடும் காய்ச்சலை உண்டு பண்ணியது, மேலும் பிராகாடின் அவரது சொந்த மூச்சுக் குழாய் அடைபட்டவராகக் காணப்பட்டார். ஒரு சாமியார் இறப்பு நெருங்கி வருவது அறியப்பட்டதால் அழைக்கப்பட்டார். காஸநோவா, இருப்பினும், பொறுப்பேற்று சிகிச்சையில் மாறுதல் செய்யும் பொறுப்பினையும் ஏற்றார், மருத்துவரின் எதிர்ப்பின் கீழ், தைலத்தை நீக்கச் செய்தும் நகர மன்ற உறுப்பினரின் நெஞ்சை குளிர்ந்த நீரால் கழுவவும் செய்ய ஆணையிட்டார். நகர மன்ற உறுப்பினர் அவருடைய பிணியிலிருந்து ஓய்வு மற்றும் கவனமுள்ள உணவுவினாலும் மீண்டு வநதார். அவரது இளமையாலும் தெளிவான மருத்துவத்தை பாராயணம் செய்திருந்த அறிவினாலும், நகர மன்ற உறுப்பினரும் அவரது இரு திருமணமாகாத நண்பர்களும் காஸநோவா அவரின் வ்யதைக் கடந்த அறிவுள்ளவராக இருப்பதாகக் கருதினர், மேலும் இரகசியமான அறிவுடையவராக இருப்பார் என முடிவுசெய்தனர். அவர்களே சதிதிட்டம் செய்பவர்களாக இருந்தாலும் காஸநோவாவை நகர் மன்ற உறுப்பினர் அவரது இல்லத்திற்கு அழைத்தார் மேலும் அவருடைய வாழ்நாள் புரவலராக ஆனார்.
மரியாவின் மாசற்ற இதய பேராலயம், கோட்டயம்
மரியாவின் மாசற்ற இதய பேராலயம், மேலும் விமலகிரி பேராலயம் அல்லது அங்கத்தட்டு பள்ளி என்பது கேரளத்தின், கோட்டயத்தில் உள்ள ஒரு பேராலயம் ஆகும். இது விஜயபுரம் மறைமாவட்டத்துக்கு உட்பட்டது. கோதிக் கட்டடக்கலை பாணியில் கட்டப்பட்ட இந்த தேவாலயத்தில் 172 அடி உயர கோபுரம் உள்ளது, இது கேரளத்தின் மிக உயரமான தேவாலய கோபுரங்களில் ஒன்றாகும். 1956 ஆம் ஆண்டில் அடிக்கல் நாட்டப்பட்ட தேவாலயத்தின் கட்டுமானப் பணிகள் 1964 ஆம் ஆண்டில் முடிக்கப்பட்டது. வலது|thumb|250x250px| விமலகிரி பேராலயம்
பகுப்பு:கோட்டயம் மாவட்டத்திலுள்ள கிறிஸ்தவக் கோயில்கள் பகுப்பு:Coordinates on Wikidata
கியாகோமோ காசநோவா
இத்தாலியிலும் வெளிநாட்டிலும் துவக்கக் கால வாழ்க்கைத் தொழில்
"நான் மிகப் பாராட்டத்தக்க, பிரபுதனமிக்க, ஒரேயொரு இயல்பான வழியானதை எடுத்துக் கொண்டேன். நான் என்னை வாழ்க்கையின் தேவைகளற்று போகக்கூடிய அல்லாத நிலையில் இட்டுக்கொள்ள விரும்பினேன்: மேலும் அத்தகைய தேவைகள் எனக்கு என்ன என்பதை என்னைவிட எவரும் தீர்மானிக்க இயலாது.... வெனிஸ்சில் எவரும் எனக்கும் அவர்களின் குணம் வாய்ந்த மூன்று மனிதர்களுக்கும் எப்படி ஒரு நெருக்கம் இருக்க முடியுமென்று புரிந்து கொள்ள இயலவில்லை, அவர்கள் சொர்க்கத்திலும் நான் பூமியிலும் வசிப்பவர்கள்; அவர்களின் ஒழுக்க நெறிகளில் கடுமையாக இருப்பவர், மேலும் நான் வாழ்வின் அனைத்து ஒழுக்கக்கேடான அம்சங்களிலும் அடிமையானவன்."
அடுத்த மூன்றாண்டுகளுக்கு நகர மன்ற உறுப்பினரின் கொடையில், சாதாரணமாக சட்ட உதவியாளராக வேலை செய்துகொண்டு, காஸநோவா பிரபுத்துவம் வாய்ந்த வாழ்க்கையை நடத்தினார், உன்னதமாக ஆடையணிந்தும், மேலும் அவருக்கு இயல்பான வகையில், அவரது பெரும்பாலான நேரத்தை சூதாடியும் காதற்பாங்குடைய மனமகிழ் செயல்களில் தொடர்ந்து ஈடுபட்டு வநதார். காஸநோவாவின் புரவலர் அதிகளவில் பொறுமையுடனிருந்தார், ஆனால் அவரை என்றேனும் அதற்கான விலையை கொடுக்க வேண்டியிருக்கும் என எச்சரித்தார் ; "நான் அவருடைய மிகுதியான ஆரூடங்களை கேலி செய்து கொண்டு எனது வழியில் சென்றேன்." இருப்பினும், வெகு பின்னர் அல்லாமல், காஸநோவா மேலும் தொடர்ந்த முறைகேடுகளினால் வெனிஸை விட்டு வெளியேறக் கட்டாயப்படுத்தப்பட்டார். காஸநோவா புதிதாக புதைக்கப்பட்ட பிணத்தை தோண்டியெடுத்து ஒரு எதிரியுடன் வழக்கத்திலுள்ள நகைச்சுவை விளையாட்டினைச் செய்யவும் சரியான முறையில் பழிவாங்கவும் செய்தது-ஆனால் தொந்திரவுக்கு ஆளானவர் பக்கவாதத்தினால் பாதிக்கப்பட்டார், அதிலிருந்து எப்போதும் மீளவில்லை. மேலும் மற்றொரு முறைகேட்டில், ஒரு இளம் பெண் அவரை ஏமாற்றி அவர் மீது கற்பழிப்பு குற்றச்சாட்டுக் கூறி அதிகாரிகளிடம் முறையிட்டார். காஸநோவா சாட்சியங்கள் இல்லாத்தால் பின்னர் இக்குற்றச்சாட்டுக்களிலிருந்து விடுதலை செய்யப்பட்டார், ஆனால் அச்சமயத்தில் அவர் வெனிஸ்சை விட்டு ஏற்கனவே வெளியேறிவிட்டார்.
thumb|right|170px|காஸநோவாவின் படத் தோற்றம் அலெஸ்ஸாண்ட்ரோ லோங்கி வரைந்தது காஸநோவா பார்மாவிற்கு தப்பிச்சென்று, அங்கொரு பிரெஞ்சு பெண்மணியுடன் மூன்று மாதங்கள் உறவு வைத்திருந்தார், அவருக்கு "ஹென்ரியிட்டே", எனும் பெயர்ச் சூட்டினார், ஒருவேளை அவர் உணர்ந்திராத ஆழமான காதலை- அழகு, அறிவு மற்றும் பண்பாடு ஆகியவற்றால் இணைக்கப்பட்டவராக இருந்திருக்கலாம். அவரது வார்த்தைகளில், "ஒரு பெண்ணால் ஒரு மனிதனை சமமாக மகிழ்ச்சியுடன் இருபத்தி நான்கு மணி நேரமும் வைத்திருக்க இயலும் என்பதை நம்ப முடியாத அவர்கள் ஹென்ரியிட்டேயை அறியாதவர்களாவர். என் ஆன்மாவை மூழ்கடித்த மகிழ்ச்சியின் அளவு பகல் பொழுதுகளில் அவரோடு உரையாடும் பொழுது இருப்பது இரவுகளில் அவரை எனது கரங்களில் கொள்ளும் போது ஏற்படுவதை விடப் பெரிது. அதிகம் படித்ததாலும் இயற்கையான சுவையுடன் இருப்பதாலும், ஹென்ரிட்டே அனைத்தையும் சரியாக தீர்மானித்தார்." அவர் காஸநோவாவையும் கூர்மதியுடன் அளந்தார். நன்கறியப்பட்ட காஸநோவிஸ்ட் ஜே. ரிவ்ஸ் சைல்ட்ஸ் எழுதினார்:
"ஒருவேளை ஹென்ரிட்டைப் போல எந்தப் பெண்ணும் காஸநோவாவை கவர்ந்திருக்கமாட்டார்கள்; சில பெண்களே அவரைப் பற்றியதொரு ஆழமான புரிதலைப் பெற்றிருந்தனர். அவர்களுடைய உறவின் துவக்கத்திலேயே அவரின் வெளிப்புறத் தோற்றத்தை துளைத்து, அவருடைய விதியோடு தனதை இணைக்கும் தூண்டுதலை எதிர்த்து அடக்கினார். அவர் காஸநோவாவின் நிலையற்ற இயல்பை நுணுகிக் கண்டும், அவரது சமூக பின்னணியற்றத்தன்மையையும், அவரது நிதிநிலையின் நிச்சயமற்றத் தன்மையையும் அறியச் செய்தார். வெளியேறுவதற்கு முன்னால், அவர் காஸநோவாவின் சட்டைப் பையில் ஐந்நூறு லூயிஸ்களை திணித்து அவர் மீதான உயர்ந்த மதிப்பினைச் சுட்டினார்."
பெரும் பயணம்
அவர் டிரெஸ்டென்னுக்கு 1752 ஆம் ஆண்டில் இடம் பெயர்ந்தார், அங்கு அவரது தாயாரைச் சந்தித்தார். அவர் ஒரு நன்கு வரவேற்கப்பட்ட நாடகமான லா மொளுச்செட்டே வை எழுதினார், அது தற்போது இழக்கப்படுவிட்டது. அவர் பின்னர் பிரேக்கிற்கு வருகைத் தந்தார், பிறகு வியென்னா, அங்கு காணப்பட்ட இறுக்கமான ஒழுக்க நெறிமுறைச் சூழல் அவர் விருப்பத்திற்குகநததாயில்லை. அவர் இறுதியாக வெனிஸ்சிற்கு 1753 ஆம் ஆண்டில் திரும்பினார். வெனிஸ்சில், காஸநோவா அவரது ஒழுக்கக்கேடான ஆபத்தான தப்பிக்கும் விளையாட்டுக்களை மீண்டும் துவக்கினார், பல எதிரிகளை சம்பாதித்துக் கொண்டார், மேலும் வெனிஸ் நகரத்து புலன் விசாரணை அதிகாரிகளின் பெரும் கவனத்தைப் பெற்றார். அவரது காவல் துறை பதிவேடுகள் பதிவு செய்யப்பட்ட அவதூறுகள், கவர்ச்சித் திறன்கள், சண்டைகள் பொதுச் சர்ச்சைகள் ஆகியவற்றால் நீண்டு கொண்டே சென்றது. அரசு உளவாளியான, கியோவானி மானுசி, காஸநோவாவின் சதித்திட்ட அறிவையும் ப்ஃரீமேசன்ரியையும் வெளிக்கொணரவும் அவரது நூலகத்தில் தடைச் செய்யப்பட்ட புத்தகங்களை ஆராயவும் அமர்த்தப்பட்டார். நகர் மன்ற உறுப்பினர் பிராகடின் இம்முறை முழு தீவிரத்தன்மையுடன் (அவரே முன்னாள் புலன் விசாரணை அதிகாரியாக இருந்ததால்) அவரது "மகனுக்கு" புத்திமதியாக உடனே வெளியேறும்படியும் அல்லது கடும் நடவடிக்கைக்கு ஆளாகும் படியும் கூறினார்.
சிறையும் தப்பியோட்டமும்
அடுத்த நாள் முப்பது வயதில் காஸநோவா கைது செய்யப்பட்டார்: " தீர்ப்பாயம், ஜி. காஸநோவாவினால் இழைக்கப்பட்ட கடும் குற்றங்களின் அளவினை கருத்திற் கொண்டு, முதன்மையாக புனித மதத்திற்கெதிராக பொது அட்டூழியங்களுக்கெதிரானவற்றினால், அவர்கள் மேன்மைத் தாங்கியவர்கள் விளைவாக அவரைக் கைது செய்து லீட்ஸ் சிறையில் அடைக்க உத்தரவிட்டுள்ளனர்." "தி லீட்ஸ்" சிறை டோகே அரண்மனையின் கிழக்கு பிரிவில் மேல் தளத்தில் ஏழு கொட்டடிகளைக் கொண்டது, உயர் வகுப்பு கைதிகளை, அரசியல் குற்றவாளிகளை அடைக்க இருப்புச் செய்யப்பட்டதாகும், அது அரண்மணையின் கூரைகள் காரியத் தகடுகளால் மூடப்பட்டதால் பெயரிடப்பட்டதாகும். காஸநோவா விசாரணையின்றி ஐந்து வருடங்கள் தண்டனை வழங்கப்பட்டு "தப்பிச் செல்ல இயலாத" சிறையில் அடைக்கப்பட்டார்.
அவர் தனிமைச் சிறையில் அடைக்கப்பட்டார், துணிமணிகள், கோரைபடுக்கை, மேஜை மற்றும் சாய்வு நாற்காலியுடன் "இருப்பதிலேயே மோசமான அறையினுள்", அங்கு அவர் இருட்டு, கோடைப் புழுக்கம் மற்றும் "மில்லியன் பூச்சிகள்" இவற்றால் துன்பப்பட்டார். விரைவில் அவர் வரிசையான அறை நண்பர்களுடன் அடைக்கப்பட்டார், மேலும் ஐந்து மாதங்கள் கழித்து பிரபு பிராகாடினின் தனிப்பட்ட வேண்டுகோளுக்கிணங்க அவருக்கு குளிர்காலத்திற்கேற்ற படுக்கையும் புத்தகங்களுக்கான மாத ஓய்வூதியமும் தரமான உணவும் வழங்கப்பட்டது. சிறையின் மேற்புறத்திலுள்ள பரணில் உடற்பயிற்சி நடைக்கு அனுமதிக்கப்பட்டப் போது, அவர் பளிங்கு மற்றும் இருப்பு தடியொன்றைக் கண்டெடுத்தார் அதை அவரது அறைக்கு கடத்தி வந்தார், அவரது சாய்வு நாற்காலியிலினுள் தடியினை மறைத்து வைத்தார். தற்காலிகமாக அறை சகாக்கள் இல்லாத சமயத்தில், இரு வாரங்கள் தடியினை கல்லில் தேய்த்து கூர்மைப்படுத்தி கூர்மையான ஆயுதமாக்கினார். பிறகு அவரது படுக்கையின் கீழான மரத் தரையினுடே துளையிட்டு தனது அறை விசாரணை அதிகாரியின் அறைக்கு நேர் மேலே இருப்பதை அறிந்தார். தப்பிக்க திட்டமிட்டு நாள் குறித்த மூன்றே நாட்களுக்கு முன்பு, கீழேயுள்ள அறையில் ஒரு திருவிழாவின் போது அதிகாரிகள் எவருமற்ற சமயத்தில், காஸநோவா பெரிய, வெளிச்சமுள்ள பார்வைக்குத் தகுந்த அறைக்கு அவர் இப்போதுள்ள அறையிலேயே மகிழ்ச்சியாக இருப்பதாக எதிர்ப்புத் தெரிவித்தும் நகர்த்தப்பட்டார். அவரது புதிய அறையில், "நான் மயக்கமுற்ற மனிதனைப்போல், சிலைப்போல அசைவற்று சாய்வு நாற்காலியில் அமர்ந்திருந்தேன், நான் எனது அனைத்து முயற்சிகளும் வீணானதைக் கண்டேன், மேலும் அதற்காக வருத்தப்படவில்லை. நான் நம்புவதற்கு ஏதுமில்லையென்று உணர்ந்தேன் மேலும் என்னிடம் மீதமிருந்த ஒரே நிவாரணம் எதிர்காலத்தைப் பற்றி நினையாமலிருப்பதே."
அவருடைய ஆற்றாமையிலிருந்து மீண்ட காஸநோவா மற்றொரு தப்பித்தல் திட்டத்தை ஏற்படுத்தத் துவங்கினார். அவர் அருகிலுள்ள அறையிலிருந்த கைதியான, புரட்சிகர பூசாரி பாதர் பால்பியின் உதவியை நாடினார். சாய்வு நாற்காலிக்குள் மறைத்து வைக்கப்பட்டு புதிய அறைக்குள் கொண்டுவரப்பட்டது. வளைத்து போடப்பட்ட சிறைக்காவலர் ஒருவர் மூலம் குவிக்கப்பட்ட பாஸ்டா உணவுக்கடியில் உறையிடப்பட்ட விவிலியத்தின் மூலம் பாதரிடம் அளிக்கப்பட்டது. பூசாரி அவரது கூரையில் துளையிட்டு மேலேறிச் சென்று காஸநோவனின் அறையின் கூரையிலும் துளையிட்டார். உளவாளியான் தனது புதிய அறை சகாவை அமைதிப்படுத்த காஸநோவா மூடநம்பிக்கை வித்தைகளைக் காட்டி அவரை பயமுறுத்தி மௌனியாக்கின. பால்பி காஸநோவா அறைக்குள் நுழைந்த போது, காஸநோவா தன்னைத்தானே கூரை மீதேற்றிக் கொண்டு, விவிலியத்தின் 117 வது வாசகமான " நான் இறக்கக் கூடாது, ஆனால் வாழ வேண்டும், மேலும் கடவுளின் பணியை அறிவிக்க வேண்டும்" என்பதை விட்டுச் சென்றார்.